เรื่องร้องเรียน (แสงสว่าง,ถนน) วันที่ 2022-06-09 15:21:57 — แขวงบางพลัด เขตบางพลัด กรุงเทพมหานคร
เสาไฟฟ้าที่ติดอยู่บริเวณทางเข้า-ออกอุโมงค์  บริเวณใต้คานรถไฟฟ้าถูกถอดออกไปตั้งแต่สร้างรถไฟฟ้า  พอสร้างติดก็ไม่ได้นำมาติดตั้งคืน เคยแจ้งให้ กทม. ทราบทาง 1555 แล้ว เป็นเลขรับแจ้ง  85740/2564 มีเจ้าหน้าที่จากหน่วยงานใน กทม.  โทรมาแจ้งว่า ได้เสนองบประมาณปรับปรุงบำรุงรักษาอุโมงค์ข้ามแยกบางพลัดแล้ว  ขอให้รองบก่อน  และได้พูดคุยสอบถามกัน  จนสุดท้ายเจ้าหน้าที่ยอมที่จะซ่อมไฟที่ไม่สว่างให้ก่อน  และแจ้งด้วยว่าส่วนบริเวณที่เสาไฟเหล็กหายไปนั้น ไม่สามารถติดตั้งโคมไฟส่องสว่างได้  เพราะหากติดตั้งกิ่งของเสาไฟจะต้องมีระดับต่ำกว่าท้องคานของโครงสร้างรถไฟฟ้าอาจทำให้รถบรรทุกขนาดใหญ่ไม่สามารถสัญจรผ่านได้  และกทม. ไม่สามารถติดตั้งโคมไฟที่โครงสร้างของรถไฟฟ้าได้ให้ผู้แจ้งร้องเรียนไปที่การรถไฟฟ้าขนส่งมวลชนแห่งประเทศไทย (รฟม) เอง  ต่อมาผู้แจ้งร้องเรียนไปที่  รฟม.เกี่ยวกับเรื่องดังกล่าว และเรื่องที่คานรถไฟฟ้าบดบังแสงไฟส่องสว่างจากโคมไฟส่องสว่างที่ติดตั้งไว้ที่เสาไฟจ้างถนน  แต่ได้รับแจ้งกลับมาว่า  หลังจากก่อสร้างเสร็จได้ส่งมอบพื้นที่คืนให้ กทม. ดูแลเรียบร้อยแล้ว  รฟม. ไม่สามารถดำเนินการอะไรให้ได้  หากต้องการำฟส่องสว่างเพิ่มเติมให้แจ้งความต้องการไปที่  สำนักการโยธา  กทม.  จากเหตุการณ์ดังกล่าวผู้แจ้งจึงอยากร้องเรียนมายังท่านผู้ว่าในฐานะผู้บริหารสูงสุดของ กทม.  ที่มีหน้าที่รับผิดชอบพื้นนี้ ช่วนหาวิธีดำเนินการปรับปรุงแก้ไขปัญหาของผู้แจ้งและประชาชนที่สัญจรไผมาผ่านถนนเส้นนี้ช่วงบริเวณดังกล่าวด้วยครับ  เพราะค่อนข้างมืดในช่วงเวลากลางคืน ทั้งนี้ได้แนบข้อความที่ได้รับแจ้งจาก  รฟม.  และ รูปที่ผมร้องเรียนเข้าไปเพื่อประกอบการตัดสินใจของท่านผู้ว่าต่อไป  ขอขอบคุณท่านผู้ว่าไว้ล่วงน่าครับ  ด้วยความเคารพ